Eelnõu 16.05.2024

Esitaja: revisjonikomisjon

Ettekandja: komisjoni esimees Aavo Kruusla

****

**KANEPI VALLAVOLIKOGU**

**O T S U S**

Kanepi 16.05.2024 nr 1-3/

**Revisjonikomisjoni 2024. aasta tööplaani kinnitamine**

Võttes aluseks kohaliku omavalitsuse korralduse seaduse § 48 lõigete 3 ja 4, Kanepi valla põhimääruse § 13 lõike 4 ja revisjonikomisjoni 15.04.2024 koosolekul esitatud ettepaneku, Kanepi Vallavolikogu

**o t s u s t a b:**

1. Kinnitada Kanepi Vallavolikogu revisjonikomisjoni 2024. aasta tööplaan järgmiselt:

|  |  |  |
| --- | --- | --- |
| Nr | Teema | Tähtaeg |
| 1. | Maaritsa sotsiaalmaja kontroll. | I kvartal |
| 2. | Kanepi valla 2023. aasta majandusaasta aruande läbivaatamine ja arvamuse andmine. | II kvartal |
| 3. | Saverna Lasteaed Sipsik rühmaruumide laienduse ülevaatus. | II kvartal |
| 4. | Kanepi Lasteaia tegevuse ja eelarve täitmise kontroll. | II kvartal |
| 5. | Kanepi Gümnaasiumi valmisolek õppeaastaks. Tegevuse ja eelarve täitmise kontroll. | III kvartal |
| 6. | Kanepi Seltsimaja tegevuse ja eelarve täitmise kontroll. | III kvartal |
| 7. | Alustava ettevõtluse toetuse taotluste kontroll. | IV kvartal |
| 8. | Maaritsa Kultuurimaja tegevuse ja eelarve täitmise kontroll. | IV kvartal |
| 9. | Kanepi valla 2024. aasta eelarve täitmise kontroll. | IV kvartal |
| 10. | Vallavolikogu poolt esitatud ettepanekud. | jooksvalt |

2. Otsus jõustub teatavakstegemisest.

3. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

### volikogu esimees

**ÕIEND**

Kanepi Vallavolikogu otsuse eelnõule

**Revisjonikomisjoni 2024. aasta tööplaani kinnitamine**

Revisjonikomisjoni pädevus on sätestatud kohaliku omavalitsuse korralduse seaduse (KOKS) § 48 lõigetes 3 ja 31, mille järgi on revisjonikomisjonil õigus kontrollida ja hinnata vallaeelarve täitmist, vallavalitsuse, ametiasutuse ja nende hallatavate asutuste või valla valitseva mõju all oleva äriühingu, sihtasutuse ja mittetulundusühingu tegevuse seaduslikkust, otstarbekust ja tulemuslikkust ning vallavara kasutamise sihipärasust. Vastavalt KOKS § 48 lõikele 4 täidab revisjonikomisjon oma ülesandeid valla põhimääruses sätestatud korras tööplaani alusel või vallavolikogu ülesandel.

Revisjonikomisjoni 2024. aasta tööplaani esitasid ettepanekuid revisjonikomisjoni liikmed.

15. aprillil 2024 toimunud revisjonikomisjoni koosolekul arutati esitatud kontrolliteemasid ning täpsustati esitatud teemade arvu, kontrolliperioodi ja sõnastust. Esitatud eelnõus on ettepanek kinnitada 2024. aastaks revisjonikomisjoni tööplaan.

Eelnõu koostas:   
Katrin Slungin

vallasekretär